b'\n_START_ARTICLE_\nLara Malsiner\n_START_PARAGRAPH_\nLara Malsiner (s. 14. huhtikuuta 2000 Sterzing) on italialainen m\xc3\xa4kihypp\xc3\xa4\xc3\xa4j\xc3\xa4. H\xc3\xa4nen seuransa on Gardena Raiffeisen._NEWLINE_Malsiner sijoittui Lahden MM-kilpailuissa 2017 normaalim\xc3\xa4ess\xc3\xa4 37:nneksi. Vuoden 2018 talviolympialaisissa h\xc3\xa4n sijoittui normaalim\xc3\xa4ess\xc3\xa4 15:nneksi. Seefeldin MM-kilpailuissa 2019 h\xc3\xa4n oli nelj\xc3\xa4stoista._NEWLINE_Maailmancupissa Malsiner kilpaili ensimm\xc3\xa4isen kerran joulukuussa 2015 Lillehammerissa sijoittuen 30:nneksi. Kymmenen parhaan joukkoon h\xc3\xa4n sijoittui ensimm\xc3\xa4isen kerran oltuaan kahdeksas joulukuussa 2017 Lillehammerissa. Parhaimmillaan h\xc3\xa4n on sijoittunut seitsem\xc3\xa4nneksi Hinzenbachissa ja Ljubnossa helmikuussa 2019._NEWLINE_Nuorten MM-kilpailuihin Malsiner on osallistunut vuosina 2016\xe2\x80\x932019. Vuoden 2017 kisoissa h\xc3\xa4n sijoittui joukkuem\xc3\xa4ess\xc3\xa4 viidenneksi ja normaalim\xc3\xa4ess\xc3\xa4 kuudenneksi sek\xc3\xa4 vuoden 2018 kisoissa normaalim\xc3\xa4ess\xc3\xa4 viidenneksi. Vuoden 2019 kisoissa h\xc3\xa4n saavutti normaalim\xc3\xa4ess\xc3\xa4 pronssia. Nuorten talviolympialaisissa 2016 Malsiner voitti normaalim\xc3\xa4ess\xc3\xa4 pronssia.'